nibzard/narodne-novine-full-text-markdown huggingface dataset:
### NN 36/2025 (3.3.2025.), Odluka o razrješenju pomoćnika pročelnika Kabineta predsjednika Republike Hrvatske

PREDSJEDNIK REPUBLIKE HRVATSKE

496

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 9. Odluke o Uredu predsjednika Republike Hrvatske (»Narodne novine«, broj 18/20, 41/20 i 143/21), donosim

ODLUKU

O RAZRJEŠENJU POMOĆNIKA PROČELNIKA KABINETA PREDSJEDNIKA
 REPUBLIKE HRVATSKE

GORAN GROBOTEK razrješuje se dužnosti pomoćnika pročelnika Kabineta predsjednika Republike Hrvatske.

Ova Odluka stupa na snagu danom donošenja.

Klasa: 080-01/25-01/01

Urbroj: 71-10-01/1-25-1

Zagreb, 24. veljače 2025.

Predsjednik
 Republike Hrvatske
 Zoran Milanović, v. r.
### NN 36/2025 (3.3.2025.), Odluka o stavljanju u službenu uporabu katastarskog operata katastra nekretnina za katastarsku općinu Prijeboj

DRŽAVNA GEODETSKA UPRAVA

510

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), a povezano s člankom 92. Zakona o izmjenama i dopunama Zakona o državnoj izmjeri i katastru nekretnina (»Narodne novine«, br. 152/24) glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU
 OPĆINU PRIJEBOJ

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Prijeboj (MB 330540), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte u mjerilu 1:25000,

– pregledne skice s podjelom na detaljne listove katastarskog plana,

– detaljnih listova katastarskog plana u mjerilu 1:1000 (279 listova),

– skica izmjere u mjerilu 1:500 (23 komada), u mjerilu 1:1000 (83 komada) i u mjerilu 1:2000 (67 komada),

– dopunskih skica izmjere razna mjerila (127 komada),

– popisa katastarskih čestica u rasponu od broja 1 do 2434 (ukupno 2614 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 2641 (ukupno 2614 PL-ova).

II.

Katastarski operat katastra nekretnina za katastarsku općinu Prijeboj (MB 330540) stavlja se u službenu uporabu dana 25. veljače 2025. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Prijeboj (MB 330540) svi novi upisi na području na kojem je provedena katastarska izmjera provoditi će se u katastarskom operatu katastra nekretnina za katastarsku općinu Prijeboj (MB 330540).

IV.

Katastarski operat katastra nekretnina za katastarsku općinu Prijeboj (MB 330540) mora se održavati u trajnoj suglasnosti s novoosnovanom zemljišnom knjigom za katastarsku općinu Prijeboj.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/25-03/8

Urbroj: 541-03-01-02/4-25-5

Zagreb, 24. veljače 2025.

Glavni ravnatelj
 Antonio Šustić, dipl. ing. geod., v. r.
### NN 36/2025 (3.3.2025.), Odluka o izmjeni Odluke o obveznoj uporabi zimske opreme na zimskim dionicama javnih cesta u Republici Hrvatskoj

MINISTARSTVO MORA, PROMETA I INFRASTRUKTURE

508

Na temelju članka 193. stavka 3. Zakona o sigurnosti prometa na cestama (»Narodne novine«, broj 67/08., 48/10., 74/11., 80/13., 158/13., 92/14., 64/15., 108/17., 70/19., 42/20., 85/22., 114/22., 133/23. i 145/24.), ministar mora, prometa i infrastrukture donosi

ODLUKU

O IZMJENI ODLUKE O OBVEZNOJ UPORABI ZIMSKE OPREME NA ZIMSKIM DIONICAMA JAVNIH CESTA U REPUBLICI HRVATSKOJ

I.

Točka IV. Odluke o obveznoj uporabi zimske opreme na zimskim dionicama javnih cesta u Republici Hrvatskoj (»Narodne novine«, broj 121/20.)., mijenja se i glasi:

»IV.

Zimskom opremom motornih vozila kategorije M i N čija najveća dopuštena masa nije veća od 3,5 t sukladno Pravilniku o tehničkim uvjetima vozila u prometu na cestama (»Narodne novine«, broj 85/16., 24/17., 70/19., 60/20. i 79/23.), smatraju se zimski pneumatici (M+S, M.S., M&S ili 3PMSF) na svim kotačima ili ljetni pneumatici s najmanjom dubinom profila od 4 mm na svim kotačima i s lancima za snijeg ili uređajima namijenjenima za povećanje učinka prianjanja kotača za površinu po kojoj se motorno vozilo kreće, koji se postavljaju na pogonske kotače.

Zimskom opremom motornih vozila kategorije M i N čija je najveća dopuštena masa veća od 3,5 t sukladno Pravilniku o tehničkim uvjetima vozila u prometu na cestama, smatraju se zimski pneumatici (M+S, M.S., M&S ili 3PMSF) na pogonskim kotačima ili lanci za snijeg ili uređaji namijenjeni za povećanje učinka prianjanja kotača za površinu po kojoj se motorno vozilo kreće, koji se postavljaju na pogonske kotače.

Zimskom opremom autobusa sukladno Pravilniku o tehničkim uvjetima vozila u prometu na cestama, smatraju se zimski pneumatici (M+S, M.S., M&S ili 3PMSF) na pogonskim kotačima ili lanci za snijeg ili uređaji namijenjeni za povećanje učinka prianjanja kotača za površinu po kojoj se motorno vozilo kreće, koji se postavljaju na pogonske kotače.

Lanci za snijeg i uređaji namijenjeni za povećanje učinka prianjanja kotača za površinu po kojoj se motorno vozilo kreće iz stavka 1., 2. i 3. ove točke moraju biti tipno odobreni.

Pneumatici s čavlima ne smiju se postavljati na motorna vozila.

Odredbe ove točke ne primjenjuju se na vojna vozila oružanih snaga Republike Hrvatske.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/25-03/47

Urbroj: 530-08-1-1-25-1

Zagreb, 24. veljače 2025.

Potpredsjednik
 Vlade i ministar
 Oleg Butković, v. r.
### NN 38/2025 (5.3.2025.), Odluka o aktualnoj vrijednosti mirovine od 1. siječnja 2025.

Hrvatski zavod za mirovinsko osiguranje

523

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 3. ožujka 2025., donosi

ODLUKU

O AKTUALNOJ VRIJEDNOSTI MIROVINE
 OD 1. SIJEČNJA 2025.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. siječnja 2025. iznosi 13,57 EUR.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2025.

Klasa: 041-01/25-02/3

Urbroj: 341-99-01/01-25-3

Zagreb, 3. ožujka 2025.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 38/2025 (5.3.2025.), Odluka o najnižoj mirovini za jednu godinu mirovinskog staža od 1. siječnja 2025.

HRVATSKI ZAVOD ZA MIROVINSKO OSIGURANJE

524

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 3. ožujka 2025., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SIJEČNJA 2025.

Članak 1.

Najniža mirovina za jednu godinu mirovinskog staža od 1. siječnja 2025. iznosi 13,99 EUR.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2025.

Klasa: 041-01/25-02/3

Urbroj: 341-99-01/01-25-4

Zagreb, 3. ožujka 2025.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 38/2025 (5.3.2025.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2025.

HRVATSKI ZAVOD ZA MIROVINSKO OSIGURANJE

525

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 3. ožujka 2025., donosi

ODLUKU

OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SIJEČNJA 2025.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. siječnja 2025. iznosi 311,07 EUR.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 31. prosinca 2024. usklađuju se od 1. siječnja 2025. za 3,03 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2025.

Klasa: 041-01/25-02/3

Urbroj: 341-99-01/01-25-5

Zagreb, 3. ožujka 2025.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 38/2025 (5.3.2025.), Odluka o visini najniže mirovine hrvatskom branitelju iz Domovinskog rata za godinu 2025.

HRVATSKI ZAVOD ZA MIROVINSKO OSIGURANJE

526

Na temelju članka 49. stavka 5. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17, 98/19, 84/21 i 156/23 – u daljnjem tekstu: ZOHBDR) i članka 21. i 22. Statuta Hrvatskog zavoda za mirovinsko osiguranje (»Narodne novine«, broj 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 3. ožujka 2025., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA
 ZA GODINU 2025.

Članak 1.

Najniža mirovina hrvatskog branitelja iz Domovinskog rata određuje se od 1. siječnja 2025. u svoti od 339,54 EUR mjesečno.

Članak 2.

Hrvatskom branitelju iz Domovinskog rata, korisniku prijevremene starosne mirovine, starosne mirovine za dugogodišnjeg osiguranika, starosne ili invalidske mirovine, kao i korisniku obiteljske mirovine nakon smrti hrvatskog branitelja iz Domovinskog rata koji ispunjava uvjete za ostvarivanje prava na mirovinu prema ­ZOHBDR-u ili Zakonu o mirovinskom osiguranju, a mirovina mu je manja od najniže mirovine, određuje se najniža mirovina u svoti od 339,54 EUR i povećava prema članku 4. ove Odluke, ako ispunjava uvjet iz članka 49. stavka 4. ZOHBDR-a.

Članak 3.

Hrvatskom branitelju iz Domovinskog rata, koji je navršio životnu dob iz članka 26. ZOHBDR-a, a ne ispunjava uvjete mirovinskog staža za starosnu mirovinu prema ZOHBDR-u ni prema Zakonu o mirovinskom osiguranju te nije stekao uvjete za neku drugu mirovinu u sustavu obveznog mirovinskog osiguranja generacijske solidarnosti ili je korisnik obiteljske mirovine prema Zakonu o mirovinskom osiguranju odnosno općem propisu o mirovinskom osiguranju koji je prethodio tom propisu, pripada pravo na mirovinu u visini najniže mirovine, koja od 1. siječnja 2025. iznosi 339,54 EUR mjesečno, ako ispunjava uvjet iz članka 49. stavka 4. ZOHBDR-a.

Članak 4.

Najniža mirovina iz članka 1. ove Odluke korisnicima iz članka 2. i 3. ove Odluke povećava se za 0,015 % od utvrđene proračunske osnovice određene propisom kojim se utvrđuje izvršavanje državnog proračuna Republike Hrvatske odnosno za 0,0662 EUR za svaki dan sudjelovanja u obrani suvereniteta Republike Hrvatske u borbenom sektoru, uz primjenu odgovarajućeg mirovinskog i polaznog faktora prema kojemu je mirovina određena, odnosno za starosnu i prijevremenu starosnu mirovinu primjenom mirovinskog i polaznog faktora iz članka 50. i 51. ZOHBDR-a.

Članak 5.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2025.

Klasa: 041-01/25-02/3

Urbroj: 341-99-01/01-25-6

Zagreb, 3. ožujka 2025.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 38/2025 (5.3.2025.), Odluka o osnovicama za utvrđivanje vrijednosnog boda prema osobnom činu, ustrojbenom mjestu odnosno zvanju hrvatskog branitelja iz Domovinskog rata za godinu 2024.

HRVATSKI ZAVOD ZA MIROVINSKO OSIGURANJE

527

Na temelju članka 34. stavka 3. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17, 98/19, 84/21 i 156/23) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 3. ožujka 2025., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU ODNOSNO ZVANJU HRVATSKOG BRANITELJA IZ DOMOVINSKOG RATA ZA GODINU 2024.

Članak 1.

Za hrvatske ratne vojne invalide iz Domovinskog rata (u daljnjem tekstu: HRVI iz Domovinskog rata) utvrđuje se vrijednosni bod za određivanje invalidske mirovine iz članka 31. Zakona o hrvatskim braniteljima iz Domovinskog rata i članovima njihovih obitelji na temelju pripadajuće osnovice prema osobnom činu, ustrojbenom mjestu odnosno zvanju, utvrđene ovom Odlukom.

Članak 2.

Za HRVI iz Domovinskog rata, radi izračuna invalidske mirovine prema osobnom činu, ustrojbenom mjestu odnosno zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice EUR |
| Vojnik | 21.514,76 |
| Pozornik | 22.862,05 |
| Razvodnik (zastavnik HRM) | 24.474,54 |
| Skupnik | 21.751,03 |
| Zapovjednik desetine | 25.831,15 |
| Zapovjednik voda | 27.431,38 |
| Zapovjednik satnije | 32.918,83 |
| Zamjenik zapovjednika bojne | 36.120,03 |
| Zapovjednik bojne | 39.776,86 |
| Zamjenik zapovjednika brigade | 43.433,44 |
| Zapovjednik brigade | 43.433,44 |
| Desetnik | 24.884,09 |
| Vodnik | 26.671,82 |
| Stožerni vodnik | 26.854,66 |
| Narednik | 26.854,66 |
| Nadnarednik | 27.007,61 |
| Stožerni narednik | 27.887,26 |
| Časnički namjesnik | 31.105,86 |
| Zastavnik | 26.468,88 |
| Poručnik (poručnik korvete) | 27.431,38 |
| Natporučnik (poručnik fregate) | 29.717,62 |
| Satnik (poručnik bojnog broda) | 32.921,21 |
| Bojnik (kapetan korvete) | 36.120,03 |
| Pukovnik (kapetan fregate) | 39.776,86 |
| Brigadir (kapetan bojnog broda) | 43.433,44 |
| Stožerni brigadir (komodor) | 47.090,03 |
| Brigadni general (komodor) | 47.090,03 |
| Zapovjednik zbornog mjesta | 39.776,86 |
| Zapovjednik zbornog područja | 50.751,02 |
| General bojnik (kontraadmiral) | 50.751,02 |
| General pukovnik (viceadmiral) | 52.121,84 |
| General zbora (admiral) | 53.492,66 |
| Zapovjednik obrane grada | 39.776,86 |
| Stožerni general (stožerni admiral) | 54.863,49 |

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2025.

Klasa: 041-01/25-02/3

Urbroj: 341-99-01/01-25-7

Zagreb, 3. ožujka 2025.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 38/2025 (5.3.2025.), Odluka o faktoru osnovne mirovine od 1. siječnja 2025.

HRVATSKI ZAVOD ZA MIROVINSKO OSIGURANJE

528

Na temelju članka 93. stavka 4. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 3. ožujka 2025., donosi

ODLUKU

O FAKTORU OSNOVNE MIROVINE OD
 1. SIJEČNJA 2025.

Članak 1.

Faktor osnovne mirovine od 1. siječnja 2025. iznosi 0,75.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2025.

Klasa: 041-01/25-02/3

Urbroj: 341-99-01/01-25-8

Zagreb, 3. ožujka 2025.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 38/2025 (5.3.2025.), Rješenje o razrješenju ravnatelja Uprave za savjetodavnu, psihosocijalnu i zdravstvenu pomoć u Ministarstvu hrvatskih branitelja

VLADA REPUBLIKE HRVATSKE

520

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 27. veljače 2025. donijela

RJEŠENJE

O RAZRJEŠENJU RAVNATELJA UPRAVE ZA SAVJETODAVNU, PSIHOSOCIJALNU I ZDRAVSTVENU POMOĆ U MINISTARSTVU HRVATSKIH BRANITELJA

Razrješuje se DINKO TANDARA položaja ravnatelja Uprave za savjetodavnu, psihosocijalnu i zdravstvenu pomoć u Ministarstvu hrvatskih branitelja, s danom 1. ožujka 2025., zbog isteka mandata.

Klasa: UP/I 080-02/25-02/50

Urbroj: 50301-15/07-25-2

Zagreb, 27. veljače 2025.

Predsjednik
 mr. sc. Andrej Plenković, v. r.
### NN 38/2025 (5.3.2025.), Rješenje o razrješenju ravnateljice Uprave za europsku teritorijalnu suradnju u Ministarstvu regionalnoga razvoja i fondova Europske unije

VLADA REPUBLIKE HRVATSKE

517

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 27. veljače 2025. donijela

RJEŠENJE

O RAZRJEŠENJU RAVNATELJICE UPRAVE ZA EUROPSKU TERITORIJALNU SURADNJU U MINISTARSTVU REGIONALNOGA RAZVOJA I FONDOVA EUROPSKE UNIJE

Razrješuje se STELLA ARNERI položaja ravnateljice Uprave za europsku teritorijalnu suradnju u Ministarstvu regionalnoga razvoja i fondova Europske unije, s danom 4. ožujka 2025., zbog isteka mandata.

Klasa: UP/I 080-02/25-02/52

Urbroj: 50301-15/07-25-2

Zagreb, 27. veljače 2025.

Predsjednik
 mr. sc. Andrej Plenković, v. r.
### NN 38/2025 (5.3.2025.), Rješenje o razrješenju ravnatelja Uprave za financije i informacijsko-telekomunikacijske sustave u Ministarstvu regionalnoga razvoja i fondova Europske unije

Vlada Republike Hrvatske

515

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 27. veljače 2025. donijela

RJEŠENJE

O RAZRJEŠENJU RAVNATELJA
 UPRAVE ZA FINANCIJE I
 INFORMACIJSKO-TELEKOMUNIKACIJSKE SUSTAVE U MINISTARSTVU REGIONALNOGA RAZVOJA I FONDOVA EUROPSKE UNIJE

Razrješuje se dr. sc. DAVOR HUŠKA položaja ravnatelja Uprave za financije i informacijsko-telekomunikacijske sustave u Ministarstvu regionalnoga razvoja i fondova Europske unije, s danom 4. ožujka 2025., zbog isteka mandata.

Klasa: UP/I 080-02/25-02/51

Urbroj: 50301-15/07-25-2

Zagreb, 27. veljače 2025.

Predsjednik
 mr. sc. Andrej Plenković, v. r.
### NN 38/2025 (5.3.2025.), Rješenje o razrješenju ravnateljice Uprave za potpomognuta područja u Ministarstvu regionalnoga razvoja i fondova Europske unije

VLADA REPUBLIKE HRVATSKE

518

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 27. veljače 2025. donijela

RJEŠENJE

O RAZRJEŠENJU RAVNATELJICE UPRAVE ZA POTPOMOGNUTA PODRUČJA U MINISTARSTVU REGIONALNOGA RAZVOJA I FONDOVA EUROPSKE UNIJE

Razrješuje se KATICA MIŠKOVIĆ položaja ravnateljice Uprave za potpomognuta područja u Ministarstvu regionalnoga razvoja i fondova Europske unije, s danom 4. ožujka 2025., zbog isteka mandata.

Klasa: UP/I 080-02/25-02/57

Urbroj: 50301-15/07-25-2

Zagreb, 27. veljače 2025.

Predsjednik
 mr. sc. Andrej Plenković, v. r.
### NN 38/2025 (5.3.2025.), Rješenje o razrješenju ravnateljice Uprave za provedbu operativnih programa i financijskih instrumenata u Ministarstvu regionalnoga razvoja i fondova Europske unije

VLADA REPUBLIKE HRVATSKE

516

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 27. veljače 2025. donijela

RJEŠENJE

O RAZRJEŠENJU RAVNATELJICE UPRAVE ZA PROVEDBU OPERATIVNIH PROGRAMA I FINANCIJSKIH INSTRUMENATA U MINISTARSTVU REGIONALNOGA RAZVOJA I FONDOVA EUROPSKE UNIJE

Razrješuje se SANJA SLUNJSKI položaja ravnateljice Uprave za provedbu operativnih programa i financijskih instrumenata u Ministarstvu regionalnoga razvoja i fondova Europske unije, s danom 4. ožujka 2025., zbog isteka mandata.

Klasa: UP/I 080-02/25-02/53

Urbroj: 50301-15/07-25-2

Zagreb, 27. veljače 2025.

Predsjednik
 mr. sc. Andrej Plenković, v. r.
### NN 38/2025 (5.3.2025.), Rješenje o razrješenju glavne tajnice Ministarstva gospodarstva i održivog razvoja

VLADA REPUBLIKE HRVATSKE

519

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 27. veljače 2025. donijela

RJEŠENJE

O RAZRJEŠENJU GLAVNE TAJNICE MINISTARSTVA GOSPODARSTVA I ODRŽIVOG RAZVOJA

Razrješuje se IVANA ŠUMAN položaja glavne tajnice Ministarstva gospodarstva i održivog razvoja, s danom 4. ožujka 2025., zbog isteka mandata.

Klasa: UP/I 080-02/25-02/55

Urbroj: 50301-15/07-25-2

Zagreb, 27. veljače 2025.

Predsjednik
 mr. sc. Andrej Plenković, v. r.
### NN 38/2025 (5.3.2025.), Indeks proizvođačkih cijena industrijskih proizvoda na domaćem tržištu u siječnju 2025.

Državni zavod za statistiku

531

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U SIJEČNJU 2025.

Indeks proizvođačkih cijena industrijskih proizvoda na domaćem tržištu u siječnju 2025. u odnosu na prosinac 2024. iznosi 101,6.

Klasa: 954-01/25-01/01

Urbroj: 555-01-05-03-02-25-4

Zagreb, 28. veljače 2025.

Glavna ravnateljica
 Lidija Brković, v. r.
### NN 38/2025 (5.3.2025.), Pravilnik o izmjeni Pravilnika o dragovoljnom vojnom osposobljavanju

Ministarstvo obrane

522

Na temelju članka 26. stavka 8. Zakona o obrani (»Narodne novine«, broj 73/13, 75/15, 27/16, 110/17 – Odluka Ustavnog suda Republike Hrvatske, 30/18, 70/19 i 155/23) i članka 29. stavka 2. Zakona o službi u Oružanim snagama Republike Hrvatske »Narodne novine« broj 73/13, 75/15, 50/16, 30/18 125/19, 155/23, 158/23 i 14/24), donosim

PRAVILNIK

O IZMJENI PRAVILNIKA O DRAGOVOLJNOM VOJNOM OSPOSOBLJAVANJU

Članak 1.

U Pravilniku o dragovoljnom vojnom osposobljavanju (»Narodne novine« broj 22/23 i 35/24) u članku 27. stavku 1. podstavku 1. riječi: »u iznosu od 900,00 eura neto« zamjenjuju se riječima: »u iznosu od 1.000,00 eura neto«.

Članak 2.

Obračun naknade ročnicima na dragovoljnom vojnom osposobljavanju u skladu s odredbama ovoga Pravilnika primjenjuje se počevši s isplatom naknade za veljaču 2025. koja se isplaćuje u ožujku 2025. godine.

Članak 3.

Ovaj Pravilnik: stupa na snagu prvoga dana od dana objave u »Narodnim novinama«.

Klasa: 023-03/25-02/1

Urbroj: 512-01-25-4-

Zagreb, 28. veljače 2025.

Potpredsjednik
 Vlade Republike Hrvatske
 i ministar obrane
 Ivan Anušić, v. r.
### NN 40/2025 (7.3.2025.), Odluka o gradskim porezima Grada Otoka

GRAD OTOK

558

Na temelju članka 41. i članka 42 Zakona o lokalnim porezima (115/16, 101/17, 114/22, 114/23 i 152/24) te članka 21. Statuta Grada Otoka (»Službeni vjesnik Vukovarsko-srijemske županije« broj 14/09, 4/13 i 6/18 i »Službeni vjesnik Grada Otoka« broj 2/20, 2/21 i 3/21) Gradsko vijeće Grada Otoka na 46. sjednici održanoj 24. veljače 2025., donijelo je

ODLUKU

O GRADSKIM POREZIMA GRADA OTOKA

I. OPĆE ODREDBE

Članak 1.

Ovom odlukom uvode se gradski porezi na području Grada Otoka te utvrđuju stope odnosno visina gradskih poreza.

Članak 2.

Ovom Odlukom utvrđuje se nadležno porezno tijelo za utvrđivanje i naplatu gradskih poreza.

II. VRSTE GRADSKIH POREZA

Članak 3.

Grad Otok uvodi sljedeće poreze:

1. porez na potrošnju

2. porez na nekretnine.

Porez na potrošnju

Članak 4.

Porez na potrošnju plaća se na potrošnju alkoholnih pića (vinjak, rakija i žestoka pića) prirodnih vina, piva i bezalkoholnih pića u ugostiteljskim objektima.

Članak 5.

Obveznik poreza na potrošnju je pravna i fizička osoba koja pruža ugostiteljske usluge na području Grada Otoka.

Članak 6.

Stopa poreza na potrošnju iznosi 3 %.

Članak 7.

Porez na potrošnju prihod je Grada Otoka.

Porez na nekretnine

Članak 8.

Porez na nekretnine plaćaju domaće i strane pravne i fizičke osobe koje su vlasnici nekretnina na dan 31. ožujka godine za koju se utvrđuje porez.

Iznimno od stavka 1. ovog članka, ako se ne može utvrditi vlasnik, porez na nekretninu plaća korisnik nekretnine određen prema odredbama propisa kojima se određuje komunalno gospodarstvo.

Članak 9.

Porez na nekretnine plaća se godišnje u iznosu 0,60 eura/m2 korisne površine nekretnine, određene propisom kojim se uređuju uvjeti i mjerila za izračun zaštićene najamnine.

Članak 10.

Pravo na oslobođenje od plaćanja poreza na nekretnine imaju korisnici zajamčene minimalne naknade.

Članak 11.

Porez na nekretnine lokalni je porez čiji se prihod dijeli :

– 80 % udio Grada Otoka

– 20 % udio Vukovarsko-srijemske županije.

III. UTVRĐIVANJE I NAPLATA GRADSKIH POREZA

Članak 12.

Za utvrđivanje i naplatu poreza na potrošnju i poreza na nekretnine nadležno je Ministarstvo financija, Porezna uprava.

Članak 13.

Grad Otok prenosi u cijelosti Ministarstvu financija, Poreznoj upravi poslove utvrđivanja, evidentiranja, nadzora, naplate i ovrhe radi naplate poreza na potrošnju i poreza na nekretnine sukladno zakonu.

IV. ZAVRŠNE ODREDBE

Članak 14.

Ova Odluka objavit će se u »Narodnim novinama« i »Službenom vjesniku grada Otoka«, a stupa na snagu prvoga dana nakon dana objave.

Članak 15.

Stupanjem na snagu ove Odluke prestaje važiti Odluka o porezu na potrošnju (»Službeni vjesnik Grada Otoka«, broj 11/23).

Klasa: 415-02/25-01/01

Urbroj: 2196-3-01/1-25-3

Otok, 24. veljače 2025.

Predsjednik
 Gradskog vijeća
 Stjepan Topalović, v. r.
### NN 40/2025 (7.3.2025.), Zakon o izmjeni i dopuni Zakona o nacionalnom centru za vanjsko vrednovanje obrazovanja

HRVATSKI SABOR

547

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O NACIONALNOM CENTRU ZA VANJSKO VREDNOVANJE OBRAZOVANJA

Proglašavam Zakon o izmjenama i dopuni Zakona o Nacionalnom centru za vanjsko vrednovanje obrazovanja, koji je Hrvatski sabor donio na sjednici 21. veljače 2025.

Klasa: 011-02/25-02/21
 Urbroj: 71-10-01/1-25-2
 Zagreb, 28. veljače 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENI I DOPUNI ZAKONA O NACIONALNOM CENTRU ZA VANJSKO VREDNOVANJE OBRAZOVANJA

Članak 1.

U Zakonu o Nacionalnom centru za vanjsko vrednovanje obrazovanja (»Narodne novine«, br. 151/04. i 116/21.) u članku 4. iza stavka 4. dodaje se novi stavak 5. koji glasi:

»(5) Vlada Republike Hrvatske, na prijedlog ministra nadležnog za obrazovanje, određuje pravnu osobu u državnom vlasništvu za obavljanje poslova tiskanja, pakiranja, distribucije, povrata, pripreme za ocjenjivanje, obradu podataka i arhiviranje nacionalnih ispita.«.

Dosadašnji stavak 5. postaje stavak 6.

Članak 2.

U članku 14. stavku 2. riječi: »300.000,00 kuna« zamjenjuju se riječima: »40.000,00 eura«.

U stavku 3. riječi: »300.000,00 kuna« zamjenjuju se riječima: »40.000,00 eura«, riječi: »600.000,00 kuna« zamjenjuju se riječima: »80.000,00 eura«, a riječi: »3.000.000,00 kuna« zamjenjuju se riječima: »400.000,00 eura«.

Članak 3.

Upravno vijeće Centra dužno je u roku od 30 dana od dana stupanja na snagu ovoga Zakona uskladiti Statut Centra s odredbama ovoga Zakona.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/24-01/133
 Zagreb, 21. veljače 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 40/2025 (7.3.2025.), Odluka o izmjenama Odluke o porezima Općine Breznički Hum

Općina Breznički Hum

560

Na temelju članka 20. stavka 1. i članka 42. Zakona o lokalnim porezima (»Narodne novine« broj 115/16, 101/17, 114/22, 114/23 i 152/24) i članka 29. Statuta Općine Breznički Hum (»Službeni vjesnik Varaždinske županije« broj 45/21), Općinsko vijeće Općine Breznički Hum na sjednici održanoj 27. veljače 2025. godine, donijelo je

ODLUKU

O IZMJENAMA ODLUKE O POREZIMA OPĆINE BREZNIČKI HUM

Članak 1.

U Odluci o porezima Općine Breznički Hum (»Narodne novine« broj 153/23) i (»Službeni vjesnik Varaždinske županije« br. 117/23) u članku 1. riječi »poreza na kuće za odmor« zamjenjuje se riječima »poreza na nekretnine«.

Članak 2.

U članku 2. točka 2. mijenja se i glasi »porez na nekretnine«.

Članak 3.

Iza članka 4. naziv naslova »2. Porez na kuće za odmor« mijenja se i glasi »2. Porez na nekretnine«.

Članak 4.

Članak 5. mijenja se i glasi:

»Porez na nekretnine plaća se godišnje u visini od 1,50 eura po metru kvadratnom korisne površine nekretnine na cijelom području Općine Breznički Hum«.

Članak 5.

Članak 6. mijenja se i glasi:

»Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava, Ispostava Novi Marof«.

Članak 6.

Ova Odluka objavit će u »Narodnima novinama« i »Službenom vjesniku Varaždinske županije«, a stupa na snagu 1. ožujka 2025. godine.

Klasa: 410-01/25-01/1

Urbroj: 2186-24-01-25-1

Breznički Hum, 27. veljače 2025.

Predsjednik
 Darko Žugčić, v. r.
### NN 40/2025 (7.3.2025.), Odluka o lokalnim porezima Općine Primošten

Općina Primošten

568

Na temelju članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 42. Zakona o lokalnim porezima (»Narodne novine« br. 115/16, 101/17, 114/22, 114/23, 152/24) te članka 37. Statuta Općine Primošten (»Službeni vjesnik Općine Primošten«, broj 1/21 i 2/21), Općinsko vijeće Općine Primošten na svojoj 29. sjednici održanoj 24. veljače 2025., donijelo je

ODLUKU

O LOKALNIM POREZIMA OPĆINE PRIMOŠTEN

I. OPĆA ODREDBA

Članak 1.

Ovom se odlukom utvrđuju lokalni porezi koji su izvori prihoda Općine Primošten, stopa poreza na potrošnju, visina poreza na nekretnine te nadležno porezno tijelo za utvrđivanje, evidentiranje, nadzor, naplatu i ovrhu pojedinih lokalnih poreza.

II. VRSTE POREZA

Članak 2.

Općina Primošten uvodi i naplaćuje sljedeće poreze:

1. porez na potrošnju,

2. porez na nekretnine.

Članak 3.

Porezni obveznik, porezna osnovica, porezna oslobođenja te način obračuna i plaćanja poreza iz članka 2. ove Odluke propisani su zakonom kojim se uređuju lokalni porezi.

Porez na potrošnju

Članak 4.

Porez na potrošnju plaća se po stopi od 3 %.

Članak 5.

Poslovi utvrđivanja, evidentiranja, nadzora, naplate i ovrhe radi naplate poreza na potrošnju povjeravaju se nadležnoj ispostavi Ministarstva financija, Porezne uprave.

Porez na nekretnine

Članak 6.

Porez na nekretnine plaća se u visini od 4,20 EUR-a/m2 korisne površine nekretnine na cijelom području Općine Primošten.

Članak 7.

Poslovi utvrđivanja, evidentiranja, nadzora, naplate i ovrhe radi naplate poreza na nekretnine povjeravaju se nadležnoj ispostavi Ministarstva financija, Porezne uprave.

III. OVLAST FINA-e

Članak 8.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknadu koja pripada Ministarstvu financija, Poreznoj upravi u iznosu od 5 % od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

IV. PRIJELAZNE I ZAVRŠNE ODREDBE

Članak 9.

Na sva pitanja koja nisu uređena ovom Odlukom primjenjuje se Zakon o lokalnim porezima i Opći porezni zakon (»Narodne novine« broj 115/16, 106/18, 121/19, 32/20, 42/20 i 114/22).

Članak 10.

Postupci utvrđivanja i naplate lokalnih poreza započeti po Odluci o lokalnim porezima Općine Primošten (»Službeni vjesnik Općine Primošten«, broj 8/23) koji nisu dovršeni do stupanja na snagu ove Odluke, dovršit će se prema odredbama navedene Odluke.

Članak 11.

Danom stupanjem na snagu ove Odluke prestaje važiti Odluka o lokalnim porezima Općine Primošten (»Službeni vjesnik Općine Primošten«, broj 8/23 i »Narodne novine » broj 157/23).

Članak 12.

Ova Odluka objavit će se u »Narodnim novinama« i »Službenom vjesniku Općine Primošten« i stupa na snagu 1. ožujka 2025. godine.

Klasa: 410-01/25-01/02

Urbroj: 2182-2-01-25-1

Primošten, 24. veljače 2025.

Predsjednik
 Stipe Gruja, v. r.
### NN 40/2025 (7.3.2025.), Odluka o općinskim porezima Općine Ivankovo

Općina Ivankovo

563

Na temelju članka 20. stavka 1. i članka 42. Zakona o lokalnim porezima (»Narodne novine«, broj 115/16, 101/17, 114/22, 114/23 i 152/24) i članka 34. Statuta Općine Ivankovo (Službeni vjesnik Vukovarsko-srijemske županije 10/22 i 34/22), Općinsko vijeće Općine Ivankovo je na 39. sjednici održanoj 24. veljače 2025., donijelo

ODLUKU

O OPĆINSKIM POREZIMA OPĆINE IVANKOVO

I. TEMELJNA ODREDBA

Članak 1.

Ovom se Odlukom propisuju vrste poreza koji pripadaju Općini Ivankovo, visina stope poreza na potrošnju, visina poreza na nekretnine te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

II. VRSTE POREZA

Članak 2.

Općinski porezi su:

1. porez na potrošnju

2. porez na nekretnine.

III. POREZ NA POTROŠNJU

Članak 3.

Stopa poreza na potrošnju iznosi 3 %.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, nadležna ispostava Porezne uprave.

IV. POREZ NA NEKRETNINE

Članak 4.

Porez na nekretnine na području Općine Ivankovo plaća se u visini od 1,00 eura/m2 korisne površine nekretnine.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, nadležna ispostava Porezne uprave.

V. DAVANJE OVLASTI FINA-i

Članak 5.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5 % od ukupno uplaćenih prihoda, obračuna i uplati u državni proračun, i to do zadnjeg dana u mjesecu za protekli mjesec.

VI. PRIJELAZNE I ZAVRŠNE ODREDBE

Članak 6.

Postupci utvrđivanja poreza započeti po odredbama Odluke o općinskim porezima Općine Ivankovo (»Narodne novine« br. 72/17, 2/18, 145/23 i Službeni vjesnik Vukovarsko-srijemske županije br. 25/20), koji nisu dovršeni do stupanja na snagu ove Odluke, dovršit će se prema odredbama Odluke o općinskim porezima Općine Ivankovo (»Narodne novine« br. 72/17, 2/18, 145/23 i Službeni vjesnik Vukovarsko-srijemske županije br. 25/20).

Članak 7.

Stupanjem na snagu ove Odluke, prestaje važiti Odluka o općinskim porezima Općine Ivankovo (»Narodne novine« br. 72/17, 2/18, 145/23 i Službeni vjesnik Vukovarsko-srijemske županije br. 25/20).

Članak 8.

Ova Odluka stupa na snagu prvoga dana od dana objave u »Narodnim novinama«, a objavit će se i u Službenom vjesniku Vukovarsko-srijemske županije.

Klasa: 410-01/25-01/02

Urbroj: 2196-15-03/1-25-1

Ivankovo, 24. veljače 2025.

Predsjednik
 Kristijan Baričević, dipl. ing., v. r.
### NN 40/2025 (7.3.2025.), Odluka o porezima Grada Duga Resa

Grad Duga Resa

554

Na temelju članka 42. stavka 1. točke 1. i 2., a u svezi s člankom 20. Zakona o lokalnim porezima (»Narodne novine« br. 115/16, 101/17, 114/22 i 114/23, 152/24 – u daljnjem tekstu: Zakon) i 47. Statuta Grada Duge Rese (»Službeni glasnik Grada Duge Rese« br. 2/13, 1/15, 6/17, 10/17, 2/18, 6/19 – pročišćeni tekst, 2/20 i 2/21) Gradsko vijeće Grada Duge Rese na sjednici održanoj 27. veljače 2025. donijelo je

ODLUKU

O POREZIMA GRADA DUGE RESE

I. OPĆE ODREDBE

Članak 1.

Ovom Odlukom se utvrđuju vrste poreza koji pripadaju Gradu Dugoj Resi, visina stope poreza na potrošnju, visina poreza na nekretnine, te nadležno porezno tijelo za utvrđivanja, evidentiranja, nadzor, naplatu i ovrhu poreza koji pripadaju Gradu Dugoj Resi.

Članak 2.

Pojedini pojmovi u smislu ove Odluke imaju značenja koja su definirana Zakonom i drugim poreznim propisima.

II. VRSTE POREZA

Članak 3.

Gradu Dugoj Resi pripadaju sljedeći porezi:

1. porez na potrošnju,

2. porez na nekretnine.

III. POREZ NA POTROŠNJU

Članak 4.

Porez na potrošnju plaća se po stopi od 1 %.

IV. POREZ NA NEKRETNINE

Članak 5.

Porez na nekretnine na području Grada Duge Rese plaća se u visini od 1,99 EUR po četvornom metru korisne površine nekretnine na cijelom području Grada Duge Rese, bez obzira u kojem se mjestu, ulici, naselju ili zoni grada Duge Rese nekretnina nalazi.

V. NADLEŽNO POREZNO TIJELO

Članak 6.

Poslove utvrđivanja, evidentiranja, nadzora naplate i ovrhe poreza na potrošnju i poreza na nekretnine obavlja Ministarstvo financija, nadležna Porezna uprava u skladu s poreznim i drugim propisima.

Članak 7.

Ovlašćuje se nadležna organizacija platnog prometa zadužena za raspoređivanje uplaćenih prihoda korisnicima (Financijska agencija), da naknadu koja pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun, i to do zadnjeg dana u mjesecu za protekli mjesec.

VI. PRIJELAZNE I ZAVRŠNE ODREDBE

Članak 8.

Postupci utvrđivanja i naplate poreza započeti po odredbama Odluke o porezima Grada Duge Rese (»Službeni glasnik Grada Duge Rese« br. 10/23, »Narodne novine« br.154/2023), koji nisu dovršeni do stupanja na snagu ove Odluke, dovršit će se prema odredbama Odluke o lokalnim porezima Grada Duge Rese (»Službeni glasnik Grada Duge Rese« br. 10/23, »Narodne novine« br. 154/2023).

Članak 9.

Stupanjem na snagu ove Odluke, prestaje važiti Odluka o porezima Grada Duge Rese (»Službeni glasnik Grada Duge Rese« br. 10/23, »Narodne novine« br. 154/2023).

Članak 10.

Ova Odluka objavit će se u »Narodnim novinama« i »Službenom glasniku Grada Duge Rese«, a stupa na snagu sljedećega dana od dana objave u »Službenom glasniku Grada Duge Rese«.

Klasa: 410-02/25-01/01

Urbroj: 2133-3-01-00-25-

Duga Resa, 27. veljače 2025.

Predsjednik
 Gradskog vijeća
 Grada Duge Rese
 Miroslav Furdek, dr. med., v. r.
### NN 40/2025 (7.3.2025.), Odluka o porezima Općine Rakovec

Općina Rakovec

570

Na temelju članka 20. stavka 1. i članka 42. Zakona o lokalnim porezima (»Narodne novine«, br. 115/16, 101/17, 114/22, 114/23 i 152/24) i članka 18. Statuta Općine Rakovec (Glasnik Zagrebačke županije, br. 7/20 i 9/21) Općinsko vijeće Općine Rakovec na svojoj 33. sjednici održanoj 27. veljače 2025. donijelo je

ODLUKU

O POREZIMA OPĆINE RAKOVEC

I. TEMELJNE ODREDBE

Članak 1.

Ovom se Odlukom propisuju vrste poreza koje uvodi Općina Rakovec, visina stope poreza i nadležno tijelo za utvrđivanje i naplatu poreza.

II. VRSTE POREZA

Članak 2.

Porezi Općine Rakovec su:

1. porez na potrošnju,

2. porez na nekretnine,

3. porez na korištenje javnih površina.

III. POREZ NA POTROŠNJU

Članak 3.

Porez na potrošnju plaća se po stopi od 3 %.

IV. POREZ NA NEKRETNINE

Članak 4.

Porez na nekretnine plaća se godišnje u iznosu od 0,70 eura/m2 korisne površine nekretnine.

V. POREZ NA KORIŠTENJE JAVNIH POVRŠINA

Članak 5.

Javnom površinom u smislu ove Odluke smatraju se ulice, trgovi, parkovi i slične površine.

Članak 6.

Porez na korištenje javnih površina obračunava se i plaća po stopi od 20 % na iznos ugovorene naknade koja se plaća na korištenje javnih površina.

Članak. 7.

Porez na korištenje javnih površina obveznik je dužan platiti u roku od 15 dana od dana dostave rješenja o utvrđivanju toga poreza.

VI. NADLEŽNO TIJELO ZA UTVRĐIVANJE I NAPLATU POREZA

Članak 8.

Poslovi utvrđivanja, evidentiranja, nadzora, naplate i ovrhe općinskih poreza (porez na potrošnju, porez na nekretnine i porez na korištenje javnih površina) prenose se u cijelosti na Ministarstvo financija, Poreznu upravu.

Članak 9.

Ovlašćuje se nadležna organizacija platnog prometa zadužena za naplatu javnih prihoda (Financijska agencija) da naknadu koja pripada Poreznoj upravi, u visini od 5 % od ukupno naplaćenih prihoda, obračuna i uplati u državni proračun, i to do zadnjeg dana u mjesecu za protekli mjesec.

VII. PRIJELAZNE I ZAVRŠNE ODREDBE

Članak 10.

Na sve što nije uređeno ovom Odlukom primjenjuju se odredbe Zakona o lokalnim porezima.

Članak 11.

Postupci u svezi s utvrđivanjem i naplatom poreza započeti prema odredbama Odluke o porezima Općine Rakovec (»Narodne novine«, broj 143/23 i Glasnik Zagrebačke županije broj 55/23 dovršit će se po odredbama te Odluke.

Članak 12.

Danom stupanja na snagu ove Odluke prestaje važiti Odluka o porezima Općine Rakovec (»Narodne novine«, broj 143/23 i Glasnik Zagrebačke županije broj 55/23).

Članak 13.

Ova odluka stupa na snagu osmoga dana od dana objave u Glasniku Zagrebačke županije, a objavit će se i u »Narodnim novinama«.

Klasa: 410-01/25-01/01
 Urbroj: 238-25-25-1
 Rakovec, 27. veljače 2025.

Predsjednik
 Ivan Zadravec, v. r.
### NN 42/2025 (10.3.2025.), Odluka o imenovanju sutkinja Županijskog suda u Šibeniku

Državno sudbeno vijeće

585

Na temelju članka 55. stavak 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka USRH broj U-I-5991/2012, 28/13, 82/15, 67/18, 126/19, 80/22, 16/23, 83/23 – Odluka USRH broj USRH U-I-2826/2023 i 155/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Mišela Jakšića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 30. sjednici, održanoj 7. studenoga 2024., donijelo je

ODLUKU

Za sutkinje Županijskog suda u Šibeniku imenuju se:

1. JASMINA CRNIĆ, sutkinja Općinskog građanskog suda u Zagrebu,

2. DUBRAVKA ĆURKO VENTRIĆ, sutkinja Općinskog suda u Zadru i

3. MARTA PLANČIĆ, sutkinja Općinskog suda u Šibeniku.

Klasa: 711-33/24-01/24

Urbroj: 453-01/02-24-16

Zagreb, 7. studenoga 2024.

Predsjednik
 Državnog sudbenog vijeća
 Darko Milković, v. r.
### NN 42/2025 (10.3.2025.), Odluka o imenovanju sutkinje Općinskog suda u Bjelovaru

DRŽAVNO SUDBENO VIJEĆE

587

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka USRH broj U-I-5991/2012, 28/13, 82/15, 67/18, 126/19, 80/22, 16/33, 83/23 – Odluka USRH U-I-2826/2023 i 155/23 – dalje u tekstu ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Mišela Jakšića, Željka Lackovića, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 31. sjednici održanoj 28. studenoga 2024., donijelo je

ODLUKU

Za sutkinju Općinskog suda u Bjelovaru imenuje se:

IVANA ČOLIĆ BAGARIĆ, viša sudska savjetnica u Općinskom sudu u Velikoj Gorici.

Klasa: 711-01/24-01/01

Urbroj: 453-01/02-24-14

Zagreb, 28. studenoga 2024.

Predsjednik
 Državnog sudbenog vijeća
 Darko Milković, v. r.
### NN 42/2025 (10.3.2025.), Odluka o imenovanju sutkinja Županijskog suda u Varaždinu

DRŽAVNO SUDBENO VIJEĆE

586

Na temelju članka 55. stavak 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Mišela Jakšića, Željka Lackovića, Marine Paulić, Ivone Rupić, Lidije Vidjak, prof. dr. sc. Maria Vinkovića, članova Vijeća, 31. sjednici, održanoj 28. studenoga 2024., donijelo je

ODLUKU

Za sutkinje Županijskog suda u Varaždinu imenovana je VANJA PETROVIĆ, za Kazneni odjel, i LANA PUTRIĆ, za Građanski odjel.

Klasa: 711-05/24-01/04

Urbroj: 453-01/03-24-15

Zagreb, 28. studenoga 2024.

Predsjednik
 Državnog sudbenog vijeća
 Darko Milković, v. r.
### NN 42/2025 (10.3.2025.), Odluka o imenovanju sutkinja Općinskog suda u Šibeniku

DRŽAVNO SUDBENO VIJEĆE

589

Na temelju članka 56. i 56.a Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Antuna Dominka, Gorana Goluže, Mišela Jakšića, Marine Paulić, Ivone Rupić, Lidije Vidjak, članova Vijeća, na 32. sjednici, održanoj 12. prosinca 2024., donijelo je

ODLUKU

Za sutkinje Općinskog suda u Šibeniku imenuju se JELENA ĆURKOVIĆ, KORNELIJA DODIG i ANTONIJA RODIĆ.

Klasa: 711-01/24-01/05

Urbroj: 453-01/03-24-31

Zagreb, 12. prosinca 2024.

Predsjednik
 Darko Milković, v. r.
### NN 42/2025 (10.3.2025.), Odluka o imenovanju sutkinje Općinskog suda u Splitu

DRŽAVNO SUDBENO VIJEĆE

588

Na temelju članka 56. i 56.a Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Antuna Dominka, Gorana Goluže, Mišela Jakšića, Marine Paulić, Ivone Rupić, Lidije Vidjak, članova Vijeća, na 32. sjednici, održanoj 12. prosinca 2024., donijelo je

ODLUKU

Za sutkinju Općinskog suda u Splitu imenuju se BRANKA ŠOLIĆ.

Klasa: 711-33/24-01/23

Urbroj: 453-01/03-24-16

Zagreb, 12. prosinca 2024.

Predsjednik
 Darko Milković, v. r.
### NN 42/2025 (10.3.2025.), Odluka o imenovanju sutkinje Općinskog suda u Vukovaru

DRŽAVNO SUDBENO VIJEĆE

590

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka USRH broj U-I-5991/2012, 28/13, 82/15, 67/18, 126/19, 80/22, 16/33, 83/23 – Odluka USRH U-I-2826/2023 i 155/23 – dalje u tekstu ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Antuna Dominka, Gorana Goluže, Mišela Jakšića, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 32. sjednici održanoj 12. prosinca 2024., donijelo je

ODLUKU

Za sutkinju Općinskog suda u Vukovaru imenuje se:

MIRTA PAUKOVIĆ, viša sudska savjetnica – specijalistica u Županijskom sudu u Osijeku.

Klasa: 031-02/24-01/01

Urbroj: 453-01/02-24-15

Zagreb, 12. prosinca 2024.

Predsjednik
 Državnog sudbenog vijeća
 Darko Milković, v. r.